Diari Oficial de la Generalitat Valenciana


Sumari del DOGV 6062, del 22-07-2009 (2009/8012)

Judici ordinari 673/2007. Notificació de la sentència a Santarem, SL.
---------------------------------------------------------------------

### Dades del document

Número de DOGV
:   6062

Data del DOGV
:   22-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/8012


Data del document
:   05-06-2009

Organisme emissor
:   Jutjat de Primera Instància Número 3 de Benidorm

Tipus de document
:   Edicte

Judici ordinari 673/2007. Notificació de la sentència a Santarem, SL. [2009/8012]  
Esther Serrano Reddaway, secretària del Jutjat de Primera Instància número 3 de Benidorm, mitjançant este edicte fa saber:  
Que en este Jutjat se segueixen actuacions de judici ordinari amb el número 673/2007-B a instàncies de la Comunitat de Propietaris de l'Edificio Playa Azul Este, representat per la procuradora Teresa Cortés Claver, contra Santarem, SL, declarat en rebel·lia, en les quals s'ha dictat la sentència que té l'encapçalament i la dispositiva que, literalment, diuen així:  
«Jutjat de Primera Instància número 3 de Benidorm (antic mixt 7)  
Assumpte civil 000673/2007-B  
Sentència número 000521/2009   
Jutgessa que la dicta: Ana María Carpintero Artiaga  
Lloc: Benidorm  
Data: 5 de juny de 2009  
Part demandant: Comunitat de Propietaris Edificio Playa Azul Este  
Advocat: -  
Procuradora: M.ª Teresa Cortés Claver  
Part demandada: Santarem, SL  
Advocat: -  
Procurador: -  
Objecte del judici: ordinaris  
Ana María Carpintero Artiaga, jutgessa del Jutjat de Primera Instància número 3 de Benidorm i partit, ha vist les actuacions de judici ordinari número 673/2007, sent-ne part demandant la Comunitat de Propietaris Edificio Playa Azul Este, representada per la procuradora dels tribunals Teresa Cortés Claver, sota la direcció del lletrat Jacobo Balongo Farach, i part demandada la mercantil Santarem, SL, la qual es troba en situació processal de rebel·lia, sobre acció declarativa i obligació de fer.  
Dispositiva  
Estime la demanda interposada per la Comunitat de Propietaris Edificio Playa Azul Este, representada per la procuradora Teresa Cortés Claver, contra la mercantil Santarem, SL:  
1. Declare que la demandada està obligada a complir amb les normes legals de la LPH i CC, i també amb l'acord comunitari adoptat en la Junta General celebrada el 8 d'abril de 2004, punt 3, relatiu al lloc d'instal·lació d'antenes parabòliques.  
2. En conseqüència, condemne la mercantil Santarem, SL, a efectuar, dins del termini que determine la llei, totes les obres necessàries per a deixar l'element comú alterat per esta mercantil, façana comunitària de la part de davant de l'edifici Playa Azul Este, en la mateixa forma i estat en què es trobava abans d'efectuar-se la instal·lació de l'antena parabòlica objecte d'esta litis, i, en conseqüència, que deixe l'esmentat element comú com la resta de l'edifici sense cap tipus d'instal·lació.  
3. Condemne la mercantil Santarem, SL, a pagar les costes d'este judici.  
Notifiqueu esta resolució a les parts, i feu-los saber que contra esta resolució s'hi pot interposar un recurs d'apel·lació davant l'Audiència Provincial, el qual s'ha de preparar davant este Jutjat en el termini de cinc dies des de la notificació.  
Esta és la meua sentència, de la qual s'unirà un certificat a les actuacions, jutjant en primera instància, que pronuncie, mane i firme».  
I perquè valga de notificació al demandat rebel Santarem, SL, el domicili del qual s'ignora, i es publique en el Diari Oficial de la Comunitat Valenciana i al tauler d'anuncis d'este Jutjat, expedisc el present edicte.  
Benidorm, 5 de juny de 2009.- La secretària: Esther Serrano Reddaway.